《一日曲》
宋代·杨轩

妾家邓侯国，肯愧邯鄣姝。
世本富缯绮，娇爱比明珠。
一五学组训，未尝开户枢。
十六失所适，姓名倾里闾。
十七善歌舞，使君邀宴娱。
自兹著乐府，不得同罗敷。
凉温忽荏苒，屡接朝大夫。
相叹不及情，何异逢路衢。
昨日一见郎，目色曾不渝。
结爱从引笃，暂隔犹恐疏。
如何遂从官，去涉千里途。
郎跨青骢马，妾乘白云驹。
送郎郎未远，别妾妾仍孤。
不如水中鳞，双双依绿蒲。
不如云间鹄，两两下平湖。
鱼鸟尚可讬，妾今谁兴俱。
去去约春华，终期怨日馀。
一心思君了，更拟见梅花。
梅花几时吐，频掐兰干数。
东风若见郎，重为歌金缕。

作者简介：杨轩，字公远，卫州（今河南卫辉）人（《诗话总龟》前集卷六作淇州，卷一二作衡州）。举进士，两至省，多栖依贵宦门馆。事见《新编分门古今类事》卷一四。今录诗二首。